Ka January 1937, modirikanna e bong Albin Relewicz yo e neng e le Mosupi o ne a simolola go bua le nna ka se Baebele e se rutang. Ke ne ka mmotsa jaana: “A o na le Baebele?” O ne a na le yone, ka bonako fela o ne a mpontsha leina la Modimo e bong Jehofa mo Baebeleng ya thanolo ya Elberfelder ya Sejeremane e a neng a nnaya yone. Ke ne ka e bala ka tlhoafalo mme ka simolola go ya kwa dipokanong tsa Basupi gaufi le toropo ya Thionville. Armen yo o nnang kwa Armenia o gakologelwa jaana: “Ka gonne o ne o ba ama ka tsela e e sa siama, ba lelapa la me ba ne ba nkopa gore ke kgaotse go goga motsoko. Mme ke ne ke sa batle go dumela gore o ba ama ka tsela e e sa siamang.” O tlhalosa jaana ka sengwe se se fetotseng tsela e a lebang dilo ka yone: “Kitso ya me ya Baebele le lorato lo ke ratang Jehofa ka lone di nthusitse gore ke tlogele go goga le gore ke dumele gore o ne o le kotsi mo go nna le mo bathong ba ke tshelang le bone.”